Legal Document

Category: 87

Text:
2. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 572 της 21 Ιουν./9 Ιουλ. 1965 (ΦΕΚ Α΄ 128) Περί κυρώσεως της υπ’ αριθ. 15 της 3/5 Μαρτ. 1965 αποφάσεως του Ανωτάτου Στρατιωτικού Συμβουλίου «περί οικονομικής αρμοδιότητος και δικαιοδοσίας Στρατιάς». Έχοντες υπ’ όψει: 1.Τας διατάξεις του άρθρ. 9 του υπ’ αριθ. 583/1948 Β.Δ/τος «περί Οργανώσεως και Λειτουργίας Οικονομικής μερίμνης εν τω Στρατώ Ξηράς». 2.Την υπ’ αριθ. 2570/21.2.1964 απόφασιν του Υπουργού Εθνικής Αμύνης «περί αναθέσεως αρμοδιοτήτων εις τον Υφυπουργόν Εθνικής Αμύνης» (ΦΕΚ 77/64 τεύχ. Β΄). 3.Την υπ’ αριθ. Πρακτικού 475/1965 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Αμύνης Υφυπουργού, απεφασίσαμεν και διατάσσομεν: Άρθρον μόνον.-Κυρούται η εις υπ’ αριθ. 15 της 3/5 Μαρτ. 1965 Πρακτικόν περιληφθείσα απόφασις του Ανωτάτου Στρατιωτικού Συμβουλίου έχουσα ως έπεται: ΠΡΑΚΤΙΚΟΝ υπ’ αριθ. 15 Περί οικονομικής αρμοδιότητος και δικαιοδοσίας Στρατιάς. Το Αν. Σ.Σ., λαβόν υπ’ όψει την δια της υπ’ αριθ. Φ.801/3/706717/30.11.1964 αναφοράς Γ.Ε.Σ. 4ον Ε.Γρ./Ιγ, υποβληθείσαν αλληλογραφίαν και έχον υπ’ όψιν τας διατάξεις των άρθρ. 2, 3, 4 και 9 του Ν.Δ. 583/1948 «περί Οργανώσεως και λειτουργίας Οικονομικής Μερίμνης εν τω Στρατώ Ξηράς», αποφασίζει: 1.Η υπό της παρ. 12α του Κεφ. 1 της υπ’ αριθ. 213/48 αποφάσεως του Αν. Σ.Σ., κυρωθείσης δια του από 16.6.48 Β.Δ/τος, προβλεπομένη οικονομική αρμοδιότης και δικαιοδοσία Μεγάλων Μονάδων (Σωμάτων Στρατού-Ανωτέρων Στρατιωτικών Διοικήσεων-Μεραρχιών) επεκτείνεται από της ισχύος της παρούσης και εις την 1ην Στρατιάν. 2.Ο Διοικητής Στρατιάς και Β΄ Βοηθός Επιτελάρχου αυτής έχουσιν ειδικώτερον την ακόλουθον οικονομικήν δικαιοδοσίαν. α.Δια την έγκρισιν δαπανών. 1)Διοικητής Στρατιάς, εντός των ορίων των διατιθεμένων παγίως ή εκτάκτως πιστώσεων ασχέτως ποσού. β.Δια καταλογισμούς γενικώς. 1)Διοικητής Στρατιάς, μέχρι ποσού 150.000 δραχμών. 2)Β΄ Βοηθός Επιτελάρχου Στρατιάς, μέχρι ποσού 10.000 δραχμών. γ.Δια διαγραφήν υλικών, κτηνών και εφοδίων εν γένει. 1)Διοικητής Στρατιάς μέχρι ποσού 150.000 δραχμών. 2)Β΄ Βοηθός Επιτελάρχου Στρατιάς μέχρι ποσού 5.000 δραχμών. 3.Δια τας λοιπάς οικονομικάς αρμοδιότητας και δικαιοδοσίας των: Διοικητού Στρατιάς και Β΄ Βοηθού Επιτελάρχου Στρατιάς, ως και τας τοιαύτας των Δ/ντών των επιφορτισμένων με οικονομικήν αρμοδιότητα Υπηρεσιών αυτής έχουσιν εφαρμογήν αι διατάξεις της υπ’ αριθ. 213/48 αποφάσεως, εν συνδυασμώ προς τας τοιαύτας του 583/48 Ν.Δ/τος. Προσκαλεί τον κ. Α/Γ.Ε.Σ., όπως προβή εις τας περαιτέρω δεούσας ενεργείας. 4.Εις τον αυτόν επί της Εθνικής Αμύνης Υφυπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. Σελ.1305 Οικονομικές Αρμοδιότητες Στρατιωτικών Αρχών 36.Π.β.2